**MESTNA OBČINA LJUBLJANA**, Mestni trg 1, 1000 Ljubljana, ki jo zastopa župan Zoran Janković

matična številka: 5874025

identifikacijska številka za DDV: SI67593321

(v nadaljevanju: najemodajalec)

in

…………………….., ……………, …………., ki ga zastopa ……………………………(navesti funkcijo in ime ter priimek osebe, pooblaščene za zastopanje)

skrajšana firma:…….

matična številka: ………

identifikacijska številka za DDV: ……….

št. transakcijskega računa : …………………………………..banka

(v nadaljevanju: najemnik)

in

Ime, priimek\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naslov (stalno prebivališče):\_\_\_\_\_\_\_\_\_\_\_\_\_\_\_\_\_\_

EMŠO: \_\_\_\_\_\_\_\_\_\_\_\_\_\_\_\_\_\_\_\_\_

Št. osebnega računa : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ banka

( v nadaljevanju: porok na strani najemnika)

skleneta naslednjo

## **NAJEMNO POGODBO**

1. člen

Pogodbeni stranki uvodoma ugotavljata, da:

* je najemodajalec lastnik zemljišča 25/36 k.o. Prule, ki se oddaja za postavitev Paviljona gostinskega vrta-Špica v velikosti **58,79 m2**, v kar je všteto: prostor z gostinskim pultom ter retropultom površina 13,22 m2, skladišče oz. večnamenski prostor površina 9,83 m2, stopnišče ter servisni prostor površina 6,31 m2 in zgornja pohodna razgledna terasa površina 29,43 m2. Zunanje tlakovane nepokrite površine (ploščad pred paviljonom) na kateri je možnost senčenja s senčniki ali tendami površine cca. 70,00 m2, znaša **232,66** m2, ter balinišče v skupni izmeri **218,70** m2. Ob upoštevanju ustreznega faktorja pri posameznih površinah, znaša neto površina za izračun najemnine v neto izmeri **161,47 m2**.
* najemodajalec zemljišče iz prejšnje alineje oddaja v najem na podlagi izvedenega postopka javnega zbiranja ponudb, v skladu z 22. členom Zakona o stvarnem premoženju države in samoupravnih lokalnih skupnosti (Uradni list RS, št. 86/10);
* da zemljišče 25/36 k.o. Prule ni javna površina.
* da si je najemnik pred podpisom te pogodbe ogledal projektno dokumentacijo za postavitev Paviljona gostinskega vrta-Špica in ga sprejema v celoti ter vzame zemljišče iz prve alineje tega člena v najem po načelu »videno-najeto«;

1. člen

Najemodajalec in najemnik sta soglasna**,** da najemodajalec odda in najemnik vzame v najem zemljišče za postavitev Paviljona gostinskega vrta-Špica (v nadaljevanju: Paviljon) iz prve alineje prejšnjega člena.

1. člen

Najemnik ima pravico uporabljati najeto zemljišče, na katerem se v skladu s pogodbenimi določili zaveže postaviti Paviljon, izključno za gostinsko in kulturno dejavnost, kar zajema:

Gostinska dejavnost: najemnik mora v Paviljonu ponuditi tople napitke, brezalkoholne pijače in napitke, različne vrste piva in vin, alkoholne pijače in napitke, manjše v naprej pripravljene hladne prigrizke (denimo kanapeji, sendviči,..), sladice, sladoled in sadje. Zahteva najemodajalca je, da je ponudba kreativna, raznolika, pestra in primerna specifičnim okusom gostov različnih ciljnih skupin in cenovnih razredov, kakovostna in primerna okolju, v katerem bo Paviljon deloval ter primerna letnim časom. Najemnik mora zagotoviti ustrezno strokovno usposobljene natakarje, ki morajo aktivno znati slovenski jezik, pasivno pa vsaj dva tuja jezika.

Kulturna dejavnost: Najemnik mora zagotoviti brezplačni kulturno - vzgojno - animacijski progam v dopoldanskem in popoldanskem času, in sicer: v dopoldanskem času morajo potekati različne delavnice in dejavnosti za otroke, zagotovljeno pa mora biti tudi sodelovanje po dogovoru z različnimi šolami in vrtci. V popoldanskem času mora potekati kulturni program na področju glasbene umetnosti, in sicer organizacija koncertov oziroma koncertnih ciklusov s področja glasbenih zvrsti: jazz, etno glasba, resna glasba, šanson, pop glasba ter različne delavnice tako za odrasle, kot tudi za otroke. Na področju uprizoritvenih umetnosti mora program vsebovati gledališče za otroke, poulično gledališče in literarne večere. Razmerje med področjema glasbene umetnosti in uprizoritvene umetnosti je 3:1. V pozno popoldanskem in večernem času mora najemnik zagotoviti vsaj tri (3) prireditve tedensko (želeni termini so petek, sobota, nedelja) s področja glasbene, prireditvene in plesne dejavnosti. V mesecih, ki so vremensko neugodni, lahko najemnik prilagodi intenzivnost kulturnega programa, ob predhodnem pisnem dogovoru z najemodajalcem.

1. člen

Najemnik je z dnem podpisa in sklenitve te pogodbe dolžan naročiti izdelavo projektne dokumentacije za postavitev Paviljona pri projektni hiši ARHÉ, inženiring, consulting, zunanja trgovina, d.o.o., pri odgovornem vodju projekta prof. Jurij Kobe, u.d.i.a. na svoje stroške po načelu videno – najeto.

Najemnik mora Paviljon postaviti v skladu s projektno dokumentacijo iz prejšnjega odstavka v eni fazi.

V kolikor iz same projektne dokumentacije najemniku niso jasni vsi pogoji glede postavitve Paviljona, njegove zunanjosti, interjera in pripadajoče okolice, se je najemnik dolžan o tem posvetovati z odgovornim vodjo projekta iz prvega odstavka tega člena. Navodila odgovornega vodje so za najemnika zavezujoča.

Najemnik mora začeti z opravljanjem dejavnosti takoj po postavitvi Paviljona, najkasneje pa v roku treh (3) mesecev od podpisa in sklenitve te pogodbe.

5. člen

Najemnik mora Paviljon, v skladu z določili te pogodbe, zgraditi oziroma ga postaviti ter usposobiti za obratovanje na lastne stroške.

Najemnik izjavlja, da bo na lastne stroške pridobil vsa dovoljenja, ki so po veljavni zakonodaji potrebna za opravljanje dejavnosti in postavitev oziroma zgraditev Paviljona, vse na ime Mestne občine Ljubljana.

Najemodajalec z ničemer ni odgovoren najemniku, če nastanejo pri pridobivanju potrebnih dovoljenj za postavitev Paviljona in opravljanje njegove dejavnost zapleti ali če ustreznih dovoljenj ne bo mogoče pridobiti, ne glede na vzrok, kar je vse poslovni riziko najemnika.

6. člen

Najemnik je oproščen plačevanja najemnine, in sicer za dobo prvih treh (3) mesecev od podpisa in sklenitve te najemne pogodbe.

Najemnik je v času, ko je oproščen plačevanja najemnine dolžan plačevati obratovalne stroške iz 10. člena te pogodbe.

Po preteku treh (3) mesecev od podpisa in sklenitve te najemne pogodbe je najemnik dolžan plačevati najemnino v skladu z 8. členom te pogodbe.

7. člen

Najemnik soglaša, da se vsa vložena sredstva po tej pogodbi štejejo kot nepovratni vložek v zemljišče in Paviljon, ki sta oziroma bosta ostala v celoti v lasti najemodajalca, pri čemer najemnik izrecno izjavlja, da vrnitve vloženih sredstev ali kakršnih koli odškodninskih zahtevkov (nastala škoda, izgubljeni dobiček,..) ne bo zahteval v nobenem primeru, ne glede na trajanje in način prenehanja te pogodbe, niti ne bo za vložena sredstva zahteval priznanje solastninskega deleža na Paviljonu oz. najetem zemljišču.

V primeru, da najemnik Paviljona ne zgradi v skladu z naročeno projektno dokumentacijo po tej pogodbi, je dolžan plačati najemodajalcu tudi zneske najemnin, ki jih ta v obdobju prvih treh (3) mesecev po sklenitvi pogodbe ni zaračunaval, skupaj z zakonskimi zamudnimi obrestmi od 25. v vsakem mesecu do plačila.

8. člen

Najemnik je za najem zemljišča, ki je naveden v 2. členu te pogodbe, dolžan plačevati najemnino, ki jo je ponudil najemnik, in sicer \_\_\_\_\_\_\_\_\_\_\_ EUR za 1 m2 na mesec; t.j. za skupno neto površino 161,47 m2 znaša \_\_\_\_\_\_\_\_\_\_\_\_\_\_\_ EUR na mesec.

Najemnina je določena na podlagi najemnikove ponudbe, ki je bila najvišja ponujena najemnina med ponudbami za najem predmetnega zemljišča.

Tako določena najemnina za zemljišče se mesečno usklajuje z indeksom cen življenjskih potrebščin v Republiki Sloveniji in ne vsebuje davka, ki ga plačuje najemnik v skladu z veljavno zakonodajo.

Najemnik je dolžan plačati najemnino do 25. v mesecu za tekoči mesec.

Najemnik je dolžan plačevati najemnino na podračun zakladniškega računa Mestne občine Ljubljana. Najemodajalec najemniku izstavi račun za mesečno najemnino.

V primeru, da najemnik računa ne prejme do dneva zapadlosti mesečne obveznosti, je dolžan o tem dejstvu nemudoma pisno, s priporočeno poštno pošiljko, obvestiti najemodajalca.

V primeru zamude plačila najemnine je najemnik dolžan plačevati zakonske zamudne obresti od dneva zapadlosti računa.

Porok na strani najemnika, ki je sopodpisnik te pogodbe, izrecno izjavlja, da bo kot solidarni porok in plačnik poravnal vse zapadle obveznosti najemnika po tej pogodbi, če tega ne bi storil najemnik, kar potrjuje s podpisom te pogodbe.

9. člen

Nepokriti odprti del mora obratovati celo leto. Izjemoma, v kolikor se naknadno izkaže, da v mesecih zaradi bistveno spremenjenih okoliščin (kot so vremensko zelo neugodne razmere), pokriti odprti del ne more obratovati, se na podlagi predhodnega dogovora z najemodajalcem, ob konkretni utemeljitvi najemnika in ob odobritvi najemodajalca, le-ta zapre, najemnik pa je za ta čas, v delu najemnine, ki se nanaša na nepokriti odprti del, oproščen najemnine. Glede na izračun faktorjev za določitev neto površine se najemnina zmanjša za 58,17 m2 od skupne neto površine 161,47 m2.

Balinišče mora obratovati večji del leta. V mesecih, kjer balinišče zaradi vremenskih razmer ne more obratovati, ga lahko najemnik, na podlagi predhodnega dogovora z najemodajalcem in ob odobritvi najemodajalca, zapre, najemnik pa je za ta čas, v delu najemnine, ki se nanaša na balinišče, oproščen najemnine. V kolikor bi najemnik želel imeti na tem delu balinišča kakšno drugo dejavnost, je možen naknaden dogovor z najemodajalcem. Glede na izračun faktorjev za določitev neto površine se najemnina zmanjša za 32,81 m2 od skupne neto površine 161,47 m2.

10. člen

Najemnik je poleg najemnine dolžan redno plačevati še obratovalne stroške, stroške rednega vzdrževanja in druge stroške za najeto zemljišče s Paviljonom, skupaj s površino tlakovane ploščadi, baliniščem in servisnimi prostori, namenjenimi gostinskemu vrtu, ki se nahajajo v servisnem objektu ob brvi čez Grubarjev prekop (individualne stroške) ter obratovalne stroške, stroške rednega vzdrževanja, in druge stroške, ki jih ima zaradi rednega vzdrževanja in čiščenja na neposredni okolici, kot so:

1. nadomestilo za uporabo stavbnega zemljišča (stroški uporabe stavbnega zemljišča);
2. stroške dobave energije ( elektrike, plina, toplovoda – ogrevanje);
3. stroške odvoza smeti in odpadkov;
4. stroške čiščenja Paviljona, skupaj s površino tlakovane ploščadi, baliniščem in servisnimi prostori, ter stroške čiščenja neposredne okolice;
5. čiščenje in odstranjevanje snega ter ledenih sveč s streh stavbe;
6. stroške porabe vode;
7. stroške kanalizacije in druge komunalne storitve;
8. stroške deratizacije in dezinfekcije;
9. stroške protipožarne varnosti;
10. stroške zavarovanja Paviljona;
11. stroške varovanja po specializiranih organizacijah;
12. stroške obratovanja in tekočega vzdrževanja Paviljona, skupaj s površino tlakovane ploščadi, baliniščem in servisnimi prostori ter neposredne okolice;
13. individualne stroške, ki gredo v celoti v breme najemnika - stroške telefona, faksa, računalniškega omrežja in drugih komunikacijskih naprav in podobno;
14. stroške upravljanja.

Najemnik je dolžan plačevati zgoraj navedene stroške, vezane na uporabo in obratovanje Paviljona neposredno izvajalcu oziroma dobavitelju energije, pooblaščenemu podjetju, upravniku stavbe ali neposredno najemodajalcu in sicer tistemu prejemniku plačila, ki je določen v pogodbi s posameznimi izvajalci oziroma dobavitelji.

Najemnik mora pristojnemu organu prijaviti svojo obvezo za plačilo nadomestila za uporabo stavbnega zemljišča, ki ga je dolžan plačati sam neposredno, na podlagi odločbe o odmeri nadomestila za uporabo stavbnega zemljišča pristojnega organa.

Zavarovalne police, ki jih sklene najemnik za zavarovanje najetega prostora, mora najemnik vinkulirati v korist najemodajalca.

V primeru zamude plačila obratovalnih stroškov je najemnik dolžan plačevati zakonske zamudne obresti od dneva zapadlosti posameznega računa vse do plačila.

Najemnik je dolžan ob izgradnji prve faze Paviljona v celoti kriti stroške priklopa komunalnih priključkov (TK, elektrika, voda, itd.) ter ostalih potrebnih priključkov.

11. člen

Najemnik ima pravico uporabljati najeto zemljišče s Paviljonom izključno za dejavnosti, navedene v gradivu javnega zbiranja ponudb.

Najemnik odgovarja za pridobitev vseh soglasij, dovoljenj in podobnih dokumentov, ki so potrebni za izvajanje pogodbeno dogovorjene dejavnosti v Paviljonu.

Najemnik je dolžan uporabljati in vzdrževati zemljišče s Paviljonom kot dober gospodar.

Najemnik se zavezuje, da bo spoštoval pogodbeno dogovorjen način uporabe prostorov in zemljišča in da s svojim ravnanjem ne bo oviral drugih uporabnikov in stanovalcev v okoliških stavbah.

Najemnik je dolžan popraviti oz. povrniti vso škodo, ki jo na Paviljonu, skupaj s površino tlakovane ploščadi, baliniščem in servisnimi prostori in neposredni okolici gostinskega paviljona, povzroči najemnik sam ali v zvezi z opravljanjem poslovne dejavnosti po tej pogodbi.

Najemnik je dolžan povrniti škodo v roku 30 dni od dneva, ko je škoda zapisniško ugotovljena.

12. člen

Najemnik ne sme oddati najetega zemljišča s Paviljonom v uporabo ali podnajem niti deloma niti v celoti.

Najemnik je dolžan v roku 30 dni obvestiti najemodajalca o vsaki statusni spremembi oz. drugi spremembi, ki lahko ali bi lahko vplivala na najemno razmerje.

Na Paviljonu, skupaj s površino tlakovane ploščadi, baliniščem in servisnimi prostori in neposredne okolice, ki je v lasti najemodajalca, lahko najemnik namesti reklamne napise, table, eventualna stojala pred lokalom, table z imeni, emblemi, zastavami in drugimi oznakami svoje firme in njene dejavnosti samo s posebnim pisnim soglasjem najemodajalca in soglasjem pristojnega upravnega organa.

Najemnik je dolžan čistiti in odstranjevati sneg pred Paviljonom, na tlakovani ploščadi, na balinišču in pred servisnimi prostori in neposredni okolici ter skrbeti za čistočo zunanjih in notranjih površin pred Paviljonom, na tlakovani ploščadi, na balinišču, pred servisnimi prostori in neposredni okolici.

Najemnik mora vsaj enkrat letno omogočiti najemodajalcu pregled Paviljona s tlakovano ploščadjo, baliniščem in servisne prostore z namenom, da se ugotovi ali najemnik uporablja najete prostore v skladu s to pogodbo.

13. člen

Najemnik mora postaviti oziroma zgraditi Paviljon v skladu s projektno dokumentacijo in v rokih, kot je navedeno v tej pogodbi in ga ne sme spreminjati ali izvajati drugih posegov, razen rednih vzdrževalnih del in sicer:

1. pleskanje sten;
2. pleskanje oken in vrat, vzdrževanje in menjavo mehanskih delov na vratih, oknih in vgrajeni opremi;
3. brušenje in lakiranja parketa ter vzdrževanje drugih talnih oblog;
4. menjava žarnic, vtičnic, stikal in varovalk;
5. menjava pip;
6. menjava WC kotlička;
7. vzdrževanje in menjava vodovodnih pip in mešalnih baterij;
8. vzdrževanje in menjava vodovodnih in ogrevalnih, oziroma drugih ventilov;
9. druga podobna opravila.

Za dela, ki presegajo redna vzdrževalna dela iz tega člena, mora najemnik pred pričetkom izvajanja teh del pridobiti izrecno pisno soglasje najemodajalca ter vsa morebitno potrebna upravna dovoljenja. Za ta dela najemnik ni upravičen do nobene povrnitve vloženih sredstev, ne glede na razlog in čas prenehanja najemnega razmerja.

14. člen

Ta pogodba se sklepa za določen čas 5-ih let od sklenitve pogodbe naprej.

Pogodba se lahko po poteku petih let izjemoma podaljša za nadaljnjih pet let, če se s tem zasleduje načelo gospodarnosti ravnanja s stvarnim premoženjem Mestne občine Ljubljana in je tako zagotovljena optimalna ekonomska izkoriščenost tega premoženja.

15. člen

Ta pogodba lahko preneha pred potekom časa, za katerega je sklenjena:

* na podlagi pisnega sporazuma strank;
* na podlagi pisne odpovedi najemodajalca oz. najemnika;
* z odstopom najemodajalca v pisni obliki.

16. člen

V primeru sporazumnega prenehanja te pogodbe je najemnik dolžan najeto zemljišče s Paviljonom, prosto oseb in stvari, izročiti v posest najemodajalcu v roku, ki ga pogodbeni stranki sporazumno določita.

17. člen

Najemodajalec oziroma najemnik lahko kadarkoli in brez razloga, v pisni obliki s priporočeno pošto, odpove to najemno pogodbo s trimesečnim odpovednim rokom.

V tem primeru je najemnik dolžan izročiti najeto zemljišče s Paviljonom, prosto oseb in stvari, v posest najemodajalcu najkasneje z iztekom odpovednega roka.

18. člen

Najemodajalec lahko odstopi od te pogodbe:

1. če je najemnik v zamudi s plačilom najemnine 2 (dva) meseca od dneva, ko ga je najemodajalec na to opomnil;
2. če najemnik ne začne uporabljati Paviljona kot je to določeno s to pogodbo, oziroma ga brez upravičenega razloga več kot dva 2 (dva) meseca ne uporablja;
3. če najemnik odda zemljišče ali Paviljon v podnajem ali v kakšno drugačno uporabo, deloma ali v celoti;
4. če najemodajalec iz vzroka, za katerega ni odgovoren, trajno ne more uporabljati prostorov, v katerih je opravljal svojo dejavnost, in zato Paviljon z zemljiščem sam potrebuje;
5. če najemnik tudi po opominu najemodajalca uporablja Paviljon z zemljiščem v nasprotju s pogodbo ali ga uporablja brez potrebne skrbnosti, tako, da se dela škoda;
6. če najemnik ne plačuje redno najemnine, obratovalnih stroškov in stroškov rednega vzdrževanja ter drugih stroškov, ki jih je po tej pogodbi in po veljavnih predpisih dolžan plačevati najemnik;
7. v primeru statusnega preoblikovanja najemnika, začetka postopka zaradi insolventnosti najemnika ali v primeru izbrisa najemnika iz registra, v katerega je vpisan;
8. če najemnik ne izpolnjuje več pogojev za opravljanje dejavnosti, za katere lahko uporablja prostor na podlagi te pogodbe,
9. če najemnik ne želi podpisati nove najemne pogodbe ali dodatka k tej pogodbi zaradi uskladitve najemnikovih obveznosti z novimi veljavnimi predpisi;
10. če najemnik ne želi podpisati nove najemne pogodbe ali dodatka k tej pogodbi zaradi uskladitve z dejansko uporabo prostora oziroma z dejanskim stanjem;
11. če je prišlo do spremembe namembnosti Paviljona, ki je predmet te najemne pogodbe;
12. če najemnik kako drugače krši določila te najemne pogodbe.

19. člen

Po prenehanju najemne pogodbe mora najemnik vrniti zemljišče s Paviljonom v stanju, ki ne sme biti slabše, kot je bilo ob njegovi postavitvi oziroma zgraditvi, upoštevaje normalno rabo. Najemnik se zavezuje, da bo pred predajo Paviljona, le-tega prebelil, sicer bo to na njegov račun storil najemodajalec.

Najemnik pred predajo Paviljona in najetega zemljišča lahko odstrani lastno nevzidano in nevgrajeno opremo, ki se lahko brez škode ali stroškov loči od Paviljona. Ne sme pa odvzeti druge vzidane in vgrajene opreme ter lastnih investicijskih vlaganj v Paviljon. Pri tem ne sme posegati v substanco Paviljona ali opravljati posegov, ki bi Paviljon kakorkoli poslabšali, ga poškodovali, uničili in podobno. V primeru takega poslabšanja, poškodovanja ali uničenja Paviljona s strani najemnika, najemnik odgovarja za vso povzročeno škodo in/ali stroške, ki jo oziroma jih utrpi najemodajalec v zvezi s sanacijo in obnovo Paviljona in tudi za morebitno izgubo na dobičku za najemodajalca zato, ker zaradi stanja Paviljona le-tega do izvedene ustrezne sanacije in obnove ne more oddati drugemu najemniku.

20. člen

Če najemnik po prenehanju najemnega razmerja zamudi z izročitvijo najetega zemljišča s Paviljonom, je dolžan za vsak dan zamude plačati najemodajalcu pogodbeno kazen v višini 10% (desetih odstotkov) zadnje mesečne najemnine.

Najemnik nosi vse posledice nepravočasne vrnitve najetega zemljišča s Paviljonom najemodajalcu. Če je škoda, ki nastane najemodajalcu zaradi nepravočasne izročitve najetega zemljišča s Paviljonom s strani najemnika večja od pogodbene kazni, ima najemodajalec pravico zahtevati razliko do popolne odškodnine.

21. člen

V primeru, da je kdo v imenu ali na račun najemnika, njegovemu predstavniku, zastopniku ali posredniku oziroma javnemu uslužbencu ali funkcionarju najemodajalca obljubil, ponudil ali dal kakšno nedovoljeno korist za:

- pridobitev posla iz te pogodbe ali

- sklenitev te pogodbe pod ugodnejšimi pogoji ali

- opustitev dolžnega nadzora nad izvajanjem pogodbenih obveznosti ali

- drugo ravnanje ali opustitev, s katerim je najemodajalcu povzročena škoda ali je omogočena pridobitev nedovoljene koristi predstavniku, zastopniku ali posredniku oziroma javnemu uslužbencu ali funkcionarju najemodajalca, najemniku ali njegovemu predstavniku, zastopniku ali posredniku,

je ta pogodba nična.

Najemodajalec bo na podlagi svojih ugotovitev o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

22. člen

Vse spremembe in dopolnitve te pogodbe se dogovorijo v obliki pisnih dodatkov (aneksov) k tej pogodbi.

23. člen

Morebitne spore iz te pogodbe, bosta pogodbeni stranki reševali sporazumno.

Če sporazumna rešitev ne bo mogoča, bosta pogodbeni stranki spore reševali pred stvarno pristojnim sodiščem v Ljubljani.

24. člen

Pogodba je sklenjena in začne veljati z dnem, ko jo podpišetaobepogodbeni stranki.

Ta pogodba je sestavljena v 5 (petih) izvodih, od katerih najemnik prejme 2 (dva) izvoda, najemodajalec pa 3 (tri) izvode.

|  |  |
| --- | --- |
|  | Številka: |
| Datum: | Datum: |
|  |  |
| NAJEMNIK | NAJEMODAJALEC |
|  | Mestna občina Ljubljana |
|  |  |
|  | Župan    Zoran Janković |

Datum:

POROK NA STRANI NAJEMNIKA: